Държавен вестник, бр. 71, 2011 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  71
5.2.2.3. годишен работен проект за добив и 
първична преработка за всяка година от срока 
на концесията; срокът за представяне е 31 яну­
ари на съответната година; за календарната 
година, в която е подписан договорът, срокът 
за представяне е 8 месеца от подписване на 
концесионния договор; след съгласуването му 
годишният работен проект става неразделна 
част от концесионния договор;
5.2.2.4. план за управление на минните от­
падъци; срокът за предоставяне е 8 месеца от 
подписването на концесионния договор; след 
утвърждаване от министъра на икономиката, 
енергетиката и туризма планът за управление 
на минните отпадъци става неразделна част 
от концесионния договор;
5.2.3. да разработва находището добросъ­
вестно, като не допуска неправилна изборна 
експлоатация, която може да доведе до загуби 
на подземни богатства или до икономическа 
неизгодност за бъдещо разработване на на­
ходището;
5.2.4. да изземва подземните богатства от 
земните недра при минимални загуби, като 
се спазват законите, правилниците и наред­
бите за правилно и безопасно разработване 
на находища на подземни богатства;
5.2.5. да допуска по всяко време до кон­
цесионната площ по т. 2 контролни органи и 
оторизирани представители на концедента и 
да им предоставя документи и информация, 
имащи отношение към изпълнението на за­
дълженията по концесионния договор;
5.2.6. да води и да предоставя на министъра 
на икономиката, енергетиката и туризма или 
на посочен от него компетентен държавен 
орган подробна геоложка, техническа и друга 
документация и информация, изготвена във 
връзка с ползването на находището в грани­
ците на концесионната площ по т. 2;
5.2.7. да не предоставя на трети лица без 
разрешение на министъра на икономиката, 
енергетиката и туризма геоложка, техниче­
ска или друга документация и информация, 
която притежава във връзка и по повод на 
концесията;
5.2.8. да спазва изискванията на Закона за 
културното наследство и да осигури периоди­
чен мониторинг на територията на добивните 
работи от археолог на регионалния истори­
чески музей;
5.2.9. да предприема за своя сметка и на 
своя отговорност всички възможни правни и 
фактически действия за постигане на спора­
зумение с титулярите на вещни права върху 
земята, както и за промяна на предназначе­
нието на земята и одобряване на съответния 
подробен устройствен план за поземлените 
имоти, попадащи в концесионната площ;
5.2.10. да не извършва взривни работи на 
разстояние, по-близко от 2000 м от населе­
ните места, и да спазва стриктно правилата 
и нормите за извършване на взривни работи;
5.2.11. да стабилизира на терена граничните 
точки по контура на концесионната площ.
5.3. Основни права на концедента:
5.3.1. да получава дължимото от концеси­
онера концесионно плащане при условия и в 
срокове, определени в концесионния договор;
5.3.2. право на собственост върху всяка 
геоложка, техническа и друга информация и 
документация, изготвена във връзка с разра­
ботването на находището по т. 1;
5.3.3. да контролира изпълнението на 
задълженията на концесионера по концеси­
онния договор и условията на концесията, 
включително чрез право на достъп до конце­
сионната площ по т. 2 и чрез получаване от 
концесионера на документи и информация;
5.3.4. да прекрати едностранно концеси­
онния договор при неизпълнение от страна 
на концесионера на основните задължения 
и условията по концесията по това решение; 
условията и сроковете за упражняване на 
правото за едностранно прекратяване на до­
говора се определят в концесионния договор.
5.4. Основни задължения на концедента:
5.4.1. да не ограничава концесионера да 
осъществява правата си по концесията освен 
в случаите, уредени в нормативен акт и в 
концесионния договор;
5.4.2. да осъществява контрол за спазване 
на условията по концесията и за изпълнение 
на задълженията по концесионния договор.
6. Определя следните условия за осъщест­
вяване на концесията:
6.1. При наличие на непреодолима сила 
концедентът има право да посочи, а концеси­
онерът е длъжен да приеме и да търпи трети 
лица да добиват и да се ползват от подземните 
богатства в границите на находището по т. 1 
без право на обезщетение. 
6.2. При осъществяване на концесията и 
на свързаните с нея дейности концесионерът 
е длъжен:
6.2.1. да изпълнява изискванията, свързани 
с опазването на човешкото здраве, околната 
среда, водите, земеделските земи и горите, 
защитените със закон територии и обекти, 
в т.ч. влезлите в сила актове и предписания 
на компетентните органи по околна среда, 
както и влезлите в сила актове за опазване 
на недвижими културни ценности, нацио­
налната сигурност, отбраната на страната и 
обществения ред; 
6.2.2. да спазва нормативните изисквания 
за осигуряване на здравословни и безопасни 
условия на труд;